recursal/SuperWikiNEXT-32B huggingface dataset:
**Мануел Валс** (француски: Manuel Valls), роден во Барселона на 13 август 1962 година, е француски политичар, член на Социјалистичката партија и од 31 март 2014 година е претседател на француската влада. На 25 август 2014 година му поднел оставка на својата влада на францускиот претседател Франсоа Оланд (François Hollande), а на негово барање на 26 август 2014 година формирал нова влада.

Кратка биографија
-----------------

Мануел Валс е син на шпански сликар и швајцарска глумица. Во Париз завршил студии по историја и од 1982 година е француски државјанин. Татко е на четири деца и е во втор брак со виолинистката Ан Гравоан (Anne Gravoin).

Политичка кариера
-----------------

Член е на Социјалистичката партија од 1980 година, советник на премиерот Мишел Рокар (Michel Rocard) од 1988 до 1991 година, а учествувал и во организацијата на Зимските олимписки игри во Албервил. Од 1997 до 2002 година бил советник на премиерот Лионел Жоспен (Lionel Jospin) за комуникација и односи со јавноста, а потоа истовремено ги исполнувал функциите на член на Националното собрание и градоначалник на Еври (Evry), гратче во околината на Париз. Во 2011 година Мануел Валс учествувал на внатрепартиските избори на француската Социјалистичка партија на кои се бирал кандидат од оваа партија за претседателските избори во 2012 година. Откако испаднал во првиот круг, својата поддршка му ја дал на Франсоа Оланд, кој, откога бил избран, го задолжил за комуникација со медиумите во својата изборна кампања. На 16 септември 2012 година претседателот Оланд го именувал за министер за внатрешни работи во владата на Жан-Марк Еро (Jean-Marc Ayrault). На 31 март 2014 година претседателот Оланд го именувал за премиер.

Наводи
------

1. 1 2  Биографија на Мануел Валс(француски)
2. ↑  Мануел Валс треба да ја извлече Франција од криза[*мртва врска*]

Надворешни врски
----------------

* Влада на Република Франција

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 10142929
* LCCN: n2007063578
* ISNI: 0000 0001 2020 7824
* GND: 1013106393
* SUDOC: 092378005
* BNF: cb15104128n (податоци)

 |

 |
**Ицик Фефер** ( 1900
 - 12 август 1952

), (еврејски: איציק פֿעפֿער, руски: Ицик Фефер, Исаàк Соломòнович Фèфер) е советски еврејски поет и жртва на Сталинистичките чистки.

Ицик Фефер е роден во Шпола, град во Ѕвенигород, покраина на Киевската губернија, Царска Русија.

Тој е многу плоден писател и речиси исклучиво пишува на еврејски, а неговите песни паралелно се препеваат на руски и украински. Се смета за еден од најголемите советски еврејски писатели, а неговите песни особено се ценат надвор од границите на Советскиот Сојуз. Една од нив е и неговото ремек-дело, епската поема *Di Shotns fun Varshever Geto* ("Сенките на Варшавското гето"). Напишана е во чест на 750 Евреи кои се побунуваат против нацистичката окупација и ликвидацијата на гетото, поради што и херојски ги даваат своите животи.

Во текот на Втората светска војна тој е воен известувач со чин на полковник и заменик претседавач со *Еврејскиот Антифашистички Комитет* (ЕАК). 

Ицик Фефер (лево) и Соломон Микелс (десно) во друштво на Алберт Ајнштајн.
Во 1948 година, по ликвидацијата на секретарот на ЕАК Соломон Микелс, Фефер, заедно со низа други членови на комитетот, е уапсен и обвинет за предавство. Фефер е доставувач на информации за НКВД (претходникот на КГБ) уште од 1943 година. Според гласини, Фефер соработувал со полицијата, давајќи лажни информации што на крај ќе доведат до апсење на стотина невини лица, но сепак, на судењето, тој јасно ја искажува сопствената гордост поради еврејскиот идентитет. Во 1952 година, Фефер, заедно со уште неколку обвинети, е осуден на тајно судење и е погубен на *Ноќта на убиените поети*, на 12 август 1952 година.

Посмртно е рехабилитиран три години подоцна.

Збирки поезија
--------------

* *Schpener*, 1922
* *Wegen sich und asoine wi ich* (За мене и другите како мене), 1924
* *A stein zu a schtein* (Камен до камен), 1925
* *Proste teid* (Едноставни зборови), 1925
* *Gefundene funken* (Пронајдени искри), 1928
* *Geweten* (Натпревар), 1930
* *Plakaten of bronze* (Плакати од бронза), 1932
* *Kraft* (Сила), 1937

Надворешни врски
----------------

* Групна слика на членовите на ЕАК.
* Руски роман во кој се прикажува патувањето на Микелс и Фефер во САД, како и подоцнежното убиство на Микелс. (руски)

| * п
* р
* у
Ноќ на убиените поети |
| --- |
| Ликвидирани уметници | Перец Маркиш **·**  Давид Бергелсон **·**  Ицик Фефер **·**  Лајб Квитко **·**  Давид Хофштајн | Менора |
| Поврзано | Антисемитизам  **·**  Евреи  **·**  Ј. В. Сталин |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 27980301
* LCCN: n84029206
* ISNI: 0000 0000 6681 3443
* GND: 123489962
* SUDOC: 203759958
* MusicBrainz: c1762df3-afab-446a-9f92-83f242373fbf

 |

 |
**Левче Зорев Стојкоски** ( 1922
 во Бигор Доленци, Кичевско —  1944

 во Богомила) — македонски партизан, борец за слобода на Македонија и учесник во НОВ.

Животопис
---------

Бидејќи немал можност да се школува, бил принуден да се занимава со земјоделие. Како напреден младинец, по окупацијата се определил за борба против фашистичкиот окупатор. Во Народноослободителната војска на Македонија стапил во летото 1943 година во Групата баталјони, а подоцна станал борец на Првата македонско-косовска бригада. Со Бригадата тргнал на познатиот Февруарски поход, каде загинал во февруари 1944 година во борба со бугарските војници.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 128.
Спомен плоча на сите загинати борци во НОВ од селото Чучер-Сандево, меѓу кои и Крсто Чуксанов
**Крсто Николов Чуксанов** ( 1888
 во Чучер, Скопско —  1944

 во Скопско) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. За време на окупацијата на Македонија, бил симпатизер на НОВ и активно ги помагал партизаните. Во септември 1944 година бил подмолно убиен од албански контрачетници, а потоа масакриран. Неговите останки се погребани на селските гробишта.

Поврзано
--------

* Стеван Чуксанов — македонски партизан, учесник во НОВ
* Љубомир Чуксанов — македонски партизан, учесник во НОВ
* Санде Чуксанов — македонски партизан, учесник во НОВ

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 284. На `|first=` му недостасува `|last=` (help)
2. 1 2 3 4 5  Стојановски - Цоњче, Бојко (1999). *Скопско црногорие: од Бразда до Брњарци - III Книга*. Скопје: "Гоце Делчев". стр. 94–95. ISBN 9989-35-022-1.
Лапили во Килауеја
**Лапил** — термин за класификација тефрата, кој претставува материјал кој се исфрла во воздухот за време на вулканска ерупција или за време на некои метеоритски удари. Лапил на латински значи значи „мали камења".

По дефиниција лапилите се движат од 2 до 64 мм во пречник. Пирокластичната честичка поголема од 64 мм во пречник е позната како вулканска бомба кога се топи, или вулкански блок кога е цврста. Пирокластичниот материјал со честички помали од 2 мм во пречник се познати како вулкански пепел.

Лапилите се многу честа форма на вулкански карпи, типични за риолитски, андезитски и дацитни пирокластични ерупции, каде што дебели слоеви на лапили можат да се депонираат за време на ерупција. Повеќето лапили се формираат преку акумулација и заварување на полустопена лапил во познат како туф.

Наводи
------

1. ↑  Bron, K.A. (2010). „Accretionary and melt impactoclasts from the Tookoonooka impact event, Australia". Во Reimold W.U. & Gibson R.L. (уред.). *Large Meteorite Impacts and Planetary Evolution IV*. Special Paper. **465**. The Geological Society of America. стр. 222. ISBN 978-0-8137-2465-2. Посетено на 22 May 2011.
2. ↑  Fisher, R. V. (1961). „Proposed classification of volcaniclastic sediments and rocks". *Geological Society of America Bulletin*. **72** (9): 1409–1414. doi:10.1130/0016-7606(1961)72[1409:PCOVSA]2.0.CO;2.
3. ↑  VHP Photo Glossary: Laplli in USGS Photo Glossary of volcano terms]
4. ↑  „How Volcanoes Work". Архивирано од изворникот на 2010-08-23. Посетено на 2017-12-31.

Надворешни врски
----------------

* Volcanic Materials Identification
* Tephra fall from Mt St. Helens
**Леда** и лебедот  
Пол Сезан
**Леда** – лик од старогрчката митологија, ќерка на кралот на Етолија, Тестиј и жена на кралот на Лакедемонија, Тиндареј. Се мета дека таа била Немесида.

Митот за Леда
-------------

Според преданието, Зевс се вљубил во Леда, но никако не можел да ја освои. Затоа, тој се претворил во лебед и така успела да ја придобие нејзината љубов. Како плод на таа љубов, се изнеле две јајца: од едното се родила Хелена, а од другото близнаците Кастор и Полидеука. Според друга верзија, само Хелена и Полидеука биле деца на Зевс, додека Кастор и Клитеместра биле деца од бракот на Леда и кралот Тиндареј.

Леда како мотив во уметноста
----------------------------

Митот за Леда и лебедот бил инспирација за многу сликари, како: Леонардо да Винчи, Веронезе, Тинторето итн. Исто така, митот за Леда нашол свое место и во поезијата: Така, една песна на англискиот поет В. Б. Јејтс се вика „Леда и лебедот" (*Leda and the Swan*).

Наводи
------

1. ↑  Robert Grevs, Grčki mitovi, Nolit, Beograd, 1992, str. 181.
2. 1 2  „Objašnjenja i napomene", во: Aristofan, *Lisistrata*. Beograd: Rad, 1963, стр. 100.
3. ↑  W. B. Yeats, „Leda and the Swan", во: Kenneth Allot, ed. *The Penguin Book of Contemporary Verse 1918 – 60*. Harmonsworth, Middlesex, UK: Penguin Books, 1962, стр. 45.
4. ↑  Viljem Batler Jejts, *Kula*. Beograd: Beogradski izdavačko-grafički zavod, 1978, стр. 128.
Кулата на Хелдерлин со чунови (2016)
 Табла на кулата. натпис:   
„1807-1843. Тука живееше u почина Хелдерлин" 
Собата на Хелдерлин на првиот кат
**Кулата на Хелдерлин** во Тибинген кон крајот на 19 век го добила името според поетот Фридрих Холдерлин, кој живеел таму од 3 мај 1807 до својата смрт во 1843 година. Зградата е еден од најпознатите споменици во Тибинген.

Историја
--------

Историјата на кулата може да се следи до 13 век. Основата на кулата била дел од средновековниот градски ѕид долж северниот брег на Некар. Постоењето на куќа што непосредно се граничи со основата на кулата е забележано од почетокот на 17 век.

Во 1807 година, зградата била купена од мајсторот столар Ернст Фридрих Цимер. Истата година тој го примил кај себе Хелдерлин, кој бил отпуштен од клиниката Аутенрит како неизлечливо болен пациент. Цимер се восхитувал на *Хиперион* му се восхитувал. Поететот 36 години живеел во скромно опремена соба на првиот кат на кулата.

Во текот на својот престој во кулата Хелдерлин продолжил да пишува, најмногу под псевдонимот Скарданели, а примал и посетители, како што се поетите и тогашните студенти во Тибинген Вилхелм Вајблингер и Едуард Мерике. Херман Хесе во својот расказ *Во куќата во градината во Пресел* од 1914 година ја опишува нивната посета на болниот Хелдерлин во кулата.

Цимер повеќепати дал да се прошири двокатната зграда до 1828 година.Починал во 1838 година, а оттогаш неговата ќерка Шарлота се грижела за болниот Хелдерлин. Во 1874 година, мајсторот чевлар Карл Фридрих Еберхарт ја купил куќата, дал да се прошири и поставил бања. На 14 декември наредната година, кулата изгорела до приземјето. Наскоро, на ѕидовите на темелите била изградена нова кружна кула со позашилен покрив и поголема куќа залепена до неа. Во плановите за градба се среќава името „Кулата на Хелдерлин".

Градот Тибинген ја добил куќата во 1921 година со поддршка на „Здружението за конзервација и купување на Кулата на Хелдерлин". Во 1984 година во текот на реновирањето внатрешноста на куќата станала послична со поделбата на собите од времето на Хелдерлин. Од август 2017 година зградата одново и темелно се реновира.

Во кулата и во куќата залепена до неа се наоѓа музејот на Хелдерлин со постојана изложба, посебни изложби и библиотека. Музејот ќе добие сосема нова концепција до крајот на 2019 година. Со кулата управува градот Тибинген во тесна соработка со Друштвото на Хелдерлин, кое е основано во 1943 година со седиште во куќата.

Интернет-врски
--------------

* Мрежно место на кулата на Хелдерлин
* Друштво на Хелдерлин
**ОТЕ кула** — 76-метарска кула која се наоѓа во **Меѓународниот изложбен центар** во центарот на Солун, Егејска Македонија. Кулата била отворена во 1966 и реновирана во 2005 година.

Кулата е дизајнирана од грчкиот архитект А. Анастасијадис и била завршена во 1965 година, со првите црно-бели преноси на грчка телевизиска мрежа што се одвивиле од кулата во 1966 година. Кулата била користена и во 1970-тите за поддршка на антените на експерименталната аналогна VHF-мобилна телефонска мрежа. Денес се користи од страна на Космоте мобилна телефонска мрежа.

Историја
--------

Кулата ОТЕ била дизајнирана од архитектот Александрос Анастасијадис во 1966 година и таа е висока 76 метри и има четири ката. Вреди да се одбележи дека првите црно-бели преноси на грчката државна телевизија биле пренесени од оваа зграда една година по завршувањето на кулата. Денес, ОТЕ кулата е целосно трансформирана во модерна кула за телекомуникации. Уникатниот дизајн и одликите со право ја одбележуваат кулата како едно од обележјата на грчкиот културен град Солун.

Галерија
--------

* Поглед од кулата Поглед од кулата
* Поглед кон кулата Поглед кон кулата
* Кулата ОТЕ од Белата кула Кулата ОТЕ од Белата кула

Наводи
------

1. ↑  OTE Tower. *Emporis.com*. URL accessed September 26, 2006.

Надворешни врски
----------------

|  |  |
| --- | --- |
| Ризница | „Кула ОТЕ" на Ризницата ? |

* (грчки)
*
Делумно уништена ТВ кулата на Иришки венец.
**ТВ-кула на Иришки Венец** — кула изградена во 1975 година, висока 170 метри. Се состои од: бетонски столб (120 м), радио-антена (30 м) и антенски столб за ТВ-сигнал (20 м). Кулата била делумно уништена од авионите на НАТО за време на НАТО бомбардирањето на СРЈ, а штетата била проценета на 11,5 милиони долари.

* 
* 
*

Поврзано
--------

* Иришки Венец
* НАТО бомбардирањето на СРЈ

Наводи
------

1. ↑  „Iriški Venac Tower". Nonument – Mapping & Archiving Public Spaces. Посетено на 24. 3. 2021. Проверете ги датумските вредности во: `|access-date=` (help)
2. ↑  Dogovorili obnovu, pa zaboravili toranj, Duško Domanović, Blic, 18.02.2008.
3. ↑  „Bombarderi NATO-a bili su amateri za betonsku grdosiju na Iriškom vencu, ali...". SkyscraperCity. Посетено на 24. 3. 2021. Проверете ги датумските вредности во: `|access-date=` (help)

Надворешни врски
----------------

* Сателитска слика на кулата на локацијата
Дијамантот кулинан, необработен
**Кулинан** — најголемиот дијамант што досега бил пронајден, со тежина од 3106,75 карати или 621,35 грама, откриен во рудникот на дијаманти Премиер во Кулинан, Јужна Африка, на 26 јануари 1905 година. Дијамантот бил именуван според Томас Кулинан, претседателот на рудникот.

Во април 1905 година, дијамантот бил ставен на продажба во Лондон, но и покрај интересот, по две години уште не бил продаден. Во 1907 година владата на Колонија Трансвал го купила дијамантот како подарок за кралот Едвард VII по повод неговиот 66 роденден.

Историја
--------

Велс и дијамантот
Дијамантот Кулинан бил пронајден 5,5 метри под површината во рудникот во Кулинан, Колонија Трансвал, од страна на Фредерик Велс, управител на рудникот, на 26 јануари 1905 година. Бил долг околу 10,1 сантиметри, широк 6,35 сантиметри, длабок 5,9 сантиметри, со тежина 3106,75 карати или 621,35 грама. Весниците го нарекле „дијамант Кулинан", според Томас Кулинан, кој го отворил рудникот во 1902 година. Бил трипати поголем од дијамантот Екселсиор, кој бил најден во 1893 година во рудникот Јагерсфонтајн, и кој тежел 972 carats (194.4 g). Четири од осумте површини биле мазни, што укажувало дека некогаш бил дел од многу поголем камен, скршен по природен пат. Дијамантот има сино-бела боја и содржел мал џеб од воздух, и во одредени агли произведувал виножито, или Њутнови прстени.

Деветте поголеми парчиња кои се исечени од дијамантот Кулинан

Наводи
------

1. ↑  Scarratt and Shor, p. 120.
2. ↑  „Jewellery made from the world's largest diamond is to go on display" (PDF). Royal Collection Trust. 15 May 2012. Архивирано од изворникот (PDF) на 2017-12-22. Посетено на 21 December 2017.
3. ↑  Scarratt and Shor, p. 122.
4. ↑  Hatch, pp. 170–172.

Надворешни врски
----------------

* Дијамантот Кулинан во кралската колекција Доверба (архивирани)
* Познати дијаманти во Музејот на дијаманти, Кејптаун
**Ленот** (науч. *Linum usitatissimum*) — член на родот *Linum* во семејството на леновите (*Linaceae*). Потекнува од подрачјето што се протега од источното Средоземје до Индија.

Ленот е едногодишна зелјеста билка, висока 50-80 сm. Стеблото е тенко, валчесто и слабо обраснато со ситни, долгнавести листови, а на врвот на гранчињата има по еден ситен цвет со сина боја како небо. Плодот е тркалезна чаура со десет семки.

Поврзано
--------

* Новозеландски лен

Наводи
------

1. ↑  Лен, „Билна аптека"

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85049037
* GND: 4154515-1
* BNF: cb11959183v (податоци)
* NDL: 00560155
* BNE: XX527508

 |

 |
Објава на победникот на ЕП во 2012 година
**Лена Гинтер** (германски: *Leena Günther*, Келн, 16 април 1991) е германска атлетска репрезентативна. Таа се натпреварува во спринтерските дисциплини, а во репрезентацијата, покрај поединечните дисциплини, таа е член на штафетот 4 х 100 м.

Спортска кариера
----------------

Таа започнала да се занимава со атлетика во 2002 година на 11 години. Кариерата на спринтовите ја започнала во Келн. Во 2008 година, Лена Гинтер била германскиот *Б-млад шампион* на 100 метри. На Европското првенство 2011, била втора на 100 метри.

Во нејзиниот прв натпревар на Европското првенство во Хелсинки, таа освоила злато, во тим составен од: Лена Гинтер, Ана Кибис, Татјана Лофамаканда Пинто, Верена Зајлер. По овој успех, истата година таа учествувала на Олимписките игри во Лондон и била петта..

Лични рекорди
-------------

* 100 м: 11.33 с, 27 јули 2012 година Вајнхајм
* 200 м: 23.15 с, 28 мај 2012 година Стразбур
* 60 м / сала: 7.32 с, 27 февруари 2010 година во Карлсруе

Наводи
------

1. ↑  Профил на ИАФ

Надворешни врски
----------------

* Профил[*мртва врска*]  на ИАФ

* Профил и олимписки резултати на sports-reference.com Архивирано на 17 декември 2012 г.

* Профил и сите резултати на tilastopaja.org[*мртва врска*]
**Лена Елизабет Аделсон Лилјерот** (родена на 24 ноември 1955 година) е шведска политичарка која била министерка за култура и спорт од 2006 до 2014 година Член на Умерената партија, таа била пратеник на шведскиот Риксдаг од 2002 до 2014 година.

Личен живот
-----------

Лилјерот е родена во Спанга. Таа е во брак со поранешниот лидер на Умерената партија Улф Аделсон. Таа е делумно глува од раѓање.

### Хуманитарна акција

Таа се појавила како Мис Јули во календарот од 2005 година, собирајќи пари за родови студии .

Политички живот
---------------

Лилјерот е жесток противник на вандализмот со графити и се залага за нулта толеранција по ова прашање.

### Сечење торта во Музејот Модерна

На забавата по повод Светскиот ден на уметноста во 2012 година, Лилјерот била фотографирана како сече торта налик на стереотипна гола африканска племенска жена во гола и со кремасто крваво-црвен сунѓер фил. Тортата, дел од проектот *Afromantics* започнат во 2004 година од страна на уметникот Макоде Линде, била направена за да се сврти вниманието на расизмот  и осакатувањето на женските гениталии .

Фотографиите биле објавени на Фејсбук и предизвикале критики и бес, во Шведска и во странство. Ден Џонсон, критичар на шведскиот дневен весник *Dagens Nyheter*, сугерирала дека Аделсон Лилјерот била заробена во ситуација дека што и да одбрала да прави, би било погрешно. И покрај оваа поддршка, други ја повикале да поднесе оставка.

Наводи
------

 

1. ↑  Här viker nya ministern ut sig - Nyheter - Senaste nytt | Expressen - Nyheter Sport Ekonomi Nöje
2. ↑  „Swedish minister in 'racist cake' controversy". 17 April 2012. Посетено на 17 April 2012.
3. ↑  Stina Loman. "Konstnären: Jag ville förmänskliga tårtan", *Svenska Dagbladet*, 17 April 2012. Retrieved 18 April 2012.
4. ↑  Minata Dao Hagberg and Sten Hagberg. "En osmaklig och rasistisk nidbild", *Svenska Dagbladet*, 18 April 2012. Retrieved 18 April 2012.
5. ↑  „Lena Adelsohn Liljeroth Cake Controversy: Swedish Minister Of Culture Slammed For 'Racist' Cake". *Huffington post*. 17 April 2012.
6. ↑  „Swedish culture minister in 'racist cake' row". 18 April 2012. Посетено на 18 April 2012.

Надворешни врски
----------------

* Лена Аделсон Лилјерот на веб-страницата на Риксдаг (in Swedish)
* Лена Аделсон Лилјерот на веб-страницата на Умерената партија (in Swedish)
**Манфред Херман Ворнер** (24 септември 1934 година, Штутгарт – 13 август 1994 година, Брисел) бил германски политичар и дипломат. Работел како министер за одбрана на Западна Германија помеѓу 1982 и 1988 година. Потоа служел како седми генерален секретар на НАТО од 1988 до 1994 година. За време на неговиот мандат како Генерален секретар се случи крајот на Студената војна и германското обединување. Додека служел на таа функција, му бил дијагностициран рак, но и покрај неговата болест, продолжил да работи до неговите последни денови.

Животопис
---------

Тој израснал во домот на својот дедо во Штутгарт-Бад Канштат и таму учел во гимназијата Јоханес-Кеплер. Тој бил во брак со Елфи Ворнер, која поддржала неколку хуманитарни агенции поврзани со германската армија, а која починала од тумор на 4 јули 2006 година.

По дипломирањето во 1953 година студирал право во Хајделберг, Париз и Минхен. Тој ги завршил студиите во 1957 со првиот и 1961, вториот дел. Потоа работел за администрација на Баден-Виртемберг. Тој бил окружен претставник за Оринген до 1962 година, за Баден-Виртемберг Ландтаг до 1965 година и округот Гепинген. Ворнер бил авионски пилот и резервен офицер на Луфтвафе.

Политичка кариера
-----------------

Ворнер бил член на германската ЦДУ и бил избран во германскиот парламент, кој го претставувал Гепинген.

На 4 октомври 1982 година бил назначен за федерален министер за одбрана во владата на Хелмут Кол. Ворнер одиграл важна улога во одбраната на одлуката на НАТО за распоредување балистички проектили IRBM со среден дострел, по разговорите за намалување на оружјето со Советскиот Сојуз, за да се преиначи советското распоредување на балистичките проектили IRBM од своите SS-20 од претходните години.

Во 1983 година, Ворнер се соочил со критики поради скандалот околу германскиот генерал Гинтер Кизелинг. Германската воена тајна служба го обвинила Кизелинг дека е хомосексуалец - ова подоцна било откриено како случај на погрешен идентитет - и Ворнер наредил предвремено пензионирање на Кизелинг, бидејќи хомосексуалноста во тоа време се сметала за безбедносен ризик. Кизелинг инсистирал на дисциплинска постапка, и на крајот го постигнал своето враќање. Ворнер ја прифатил политичката одговорност за аферата и на 18 мај 1984 година ја понудил својата оставка, која сепак била одбиена од германскиот канцелар Хелмут Кол.

Личен живот
-----------

Сопругата на Ворнер покрај неговиот споменик во Саут Парк, Софија, Бугарија
Во декември 1972 година Ворнер се оженил со Ана-Марија Цезар. Од 1982 до неговата смрт бил во брак со Елфи Ворнер, со моминско презиме Реинш (1941-2006).

Манфред Ворнер Медал
--------------------

Од 1996 година Министерството за одбрана го доделило медалот Манфред Ворнер на годишно ниво за да им оддаде чест на јавните личности, кои направиле „специјална заслужна услуга за мир и слобода во Европа".

Наводи
------

1. ↑  „Vor 10 Jahren: Manfred Wörner stirbt". Westdeutscher Rundfunk. 2004-08-13. Архивирано од изворникот на 2005-09-14. Посетено на 2006-01-18.
**Левото** е македонско оро, кое потекнува од Костурско. Орото е женско, се игра во кружна форма, при што првите две играорки можат да отстапат од кружната форма и да продолжат во паровидна игра, со тоа што втората играорка се држи за танецот поточно со третата играорка (односно според локалниот термин *се крепат*).

На орото по природен пат се надоврзува песната *Крена Мартината*:

Кренa Мартината, мори мила мамо, фати планината,
Ај фати планината, мила мамо, ојду на Локвата,
Та-на-на-на-на-на, танана-нана-на-на, ојду на Локвата
Таму се собрале, мори мила мамо, от три села чупи,
Ај от три села чупи, мила мамо, от пет села деци,
Та-на-на-на-на-на, танана-нана-на-на, от пет села деци,
Чупите Д’мбенски чупите Смрдечки не се теку лепи,
Ај не се теку лепи, мила мамо, лепи му се речи,
Та-на-на-на-на-на, танана-нана-на-на, лепи му се речи,
Гласо му се крена, мори мила мамо, многу на далеку,
Ај многу на далеку, мила мамо, до Солуна града,
Та-на-на-на-на-на, танана-нана-на-на, до Солуна града,
Енаш те опулве, мори мила мамо, и те опијанве,
Ај енаш шом запее, мила мамо, умо ти го креве,
Та-на-на-на-на-на, танана-нана-на-на, умо ти го креве.

Надворешни врски
----------------

* Левото на YouTube

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Македонски ора |
| --- |
|  |
| Западно играорно подрачје | 
* Тешкото

 |  |
|  |
| Југозападно играорно подрачје | 
* Беранче

 |
|  |
| Јужно играорно подрачје | 
* Бајраче
* Левото

 |
|  |
| Источно играорно подрачје | 
* Копачка
* Осоговка
* Потрчулка
* Ратевка

 |
|  |
| Северно играорно подрачје | 
* Драчевка
* Повратено
* Потрчано

 |

 |
**Лица и усни** (португалски јазик: **Caras & Bocas**) е бразилска телекомедија. Серијата во Бразил започна со прикажување на 13 април 2009 год.

Синопсис
--------

Приказната започнува со љубовта помеѓу Дафне и Габриел пред 15 години кога се запознаваат за време на еден курс по мечување. И покрај тоа што се сакаат, двајцата живеат во постојан конфликт, бидејќи ниту еден од двајцата не сака да попушти: тој е вистински мачо, а таа е модерна жена. Интересот кон искуството е една од малите нешта помеѓу нив. Габриел е чувствителен и талентиран уметник, кој не располага со многу средства, па затоа и студира благодарение на стипендијата. Дафне е богата внука на сопственичка на една компанија за дијаманти, не е многу талентирана со четките, но умее да го оценува искуството и сонува да отвори сопствена галерија.

И не само темпераментот на двајцата им се препречува во врската. Откако открива дека внука му е следена поради интерес, Жак се обидува да ги раздели. Со помошта на сопругата Леа, тој успева да ја осигура стипендијата за Габриел да учи во Лондон. Откако открива дека неговата внука е бремена, тој размислува да го назначи Габриел како управител на компанијата. Џудит, ќерката на Леа, сонува да управува со компанијата. Па поради тоа таа му се попречува во нивната љубов и Габриел ја напушта земјата без да знае дека Дафне е бремена, убеден дека свршеницата го измамила со друг, а Дафне верува дека тој ја оставил поради тоа што не сакал да ја одржува ќерка си.

Поминуваат 15 години, Дафне станала уверена жена, реализирана и професионалка, но останала сама. Таа го извршува нејзиниот сон – отвора сопствена галерија за која сонувала како мала. Но во приватниот живот е разочарана, бидејќи ја изгубила својата најголема љубов, Габриел, после кој ветила дека никогаш повеќе нема да се вљуби и да не се предава вистински на еден маж. Срцето и е затворено.

После решението на внуката дека не се мажи за никого, Жак се чувствува виновен за осаменоста. Освен тоа тој се колеба поради тоа што мисли дека Дафне нема да знае како да го управува бизнисот, кога ќе го наследи еден ден. Старецот се исполнува со надеж, кога Висенте, млад адвокат и син на неговиот пријател, се заљубува во неговата внука.

Улоги
-----

| Глумци | Ликови |
| --- | --- |
| Флавија Алесандра | Дафне Бастос Конти |
| Малвино Салвадор | Габриел Батиста да Силва |
| Ингрид Гуимараес | Симоне |
| Хенри Кастели | Висенте |
| Изабел Друмонд | Бианка Бастос Конти да Силва |
| Сидни Сампаио | Бенхамин Абрахим |
| Фернанда Мачадо | Лаис |
| Сержио Мароне | Николас Силвеира Лонтра |

Надворешни врски
----------------

* Официјално мрежно место Архивирано на 1 јули 2013 г.
**Иван Крнчев** ( Л’ки (село) —  1923

) — македонски револуционер.

Во 1923 година, тутунскиот трговец и агент на Тодор Александров и Александар Протогеров - Стојан Филипов, дал заповед да се убие Ангел Чолев. Тој бил убиен бидејќи не и дал заклетва на организација на Тодор Александров и Александар Протогеров.

Наводи
------

1. 1 2  Динев, Ангел (1983). *Политичките убиства во Бугарија*. Скопје: Култура-Скопје. стр. 331. ISBN 323.285.497.3 Проверете ја вредноста `|isbn=`: invalid character (help).

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Холгер Данске, легендарен карактер
Една **легенда** (од латински збор, *legenda*, "нешта што треба да се читаат") е наратив на човековите дејства што, според раскажувачот и неговите слушатели, претставуваат дел од човековата историја и содржат одредена поука. Една легенда, за нејзините активни и пасивни ликови, не содржи настани што се надвор од „можното" (дефинирано со прилично флексибилни параметри), и содржи чуда што „навистина се случиле". Легендите претставуваат дел од традициите на одделните култури и со време се менуваат со цел да ја задржат својата свежината, виталноста и реализамот. Современите прераскажувања на легендата на Свети Ѓорѓи (во западните култури), на пример, прескокнува многу натприродни настани што биле централни во раните верзии, но кои со време изгубиле од својот кредибилитет. Урбаните легенди преземаат дел од одликите на традиционалните легенди.Исто така во легендите има фантастични елементи(фантастичен начин на раскажување).

|  |  |
| --- | --- |
| Stub icon | *Оваа статија од областа на книжевноста е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2014002741
* GND: 4035028-9
* BNF: cb119322386 (податоци)
* NDL: 00561420
* NKC: ph124458
* BNE: XX4349724

 |

 |
**„Лагер Ниш"** — југословенски филм од 1987 година во режија на Миомир Стаменковиќ. Главните улоги ги играат: Светислав Гонциќ, Милан Штрљиќ, Миодраг Мики Крстовиќ и Танасије Узуновиќ.

Синопсис
--------

Кон крајот на 1941. година, Гестапо го формира првиот концентрационен логор во Југославија - Лагер Ниш. Во логорот се сместени политичките затвореници, заложниците, Евреите и заробените партизани. Во филмот се прикажува судбината на нишкото семејство Зариќ, таткото и синот, како и настаните во логорската соба бр. 12, наречена „соба на смртта". Додека германската војска секојдневно ги стрела заробениците, во логорот се подготвува план за бегство. Најпосле, од 145 луѓе затворени во логорот, над сто успеваат да побегнат...

Наводи
------

1. ↑  РТС, Лагер Ниш (пристапено на 11.9.2022)
**Иван Крстановиќ** (роден во Томиславград, 5 јануари 1983) — хрватски фудбалер, напаѓач, кој во моментов настапува за Славен Белупо.

Клупска кариера
---------------

Крстановиќ ја започнал својата кариера во подмладокот на ФК Томислав од Томиславград каде подоцна играл и за сениорите. Потоа настапувал за Дриновце, Посушје, Загреб, а најголемите успеси ги остварил во дресот на загребачки Динамо, со кој освоил две титули првак на Хрватска, еден куп и еден Суперкуп.

На 15 јули 2013 го науштил Динамо и потпишал за Риека.

Во сезоната 2010-11, Крстановиќ бил најдобар стрелец во Прва ХНЛ со постигнати 19 голови (тогаш во дресот на Загреб).

Репрезентативна кариера
-----------------------

Селекторот на Босна и Херцеговина Сафет Сушиќ на 19 јули 2011 година најавил во својата изјава за *Dnevni list* дека ќе го повика Крстановиќ во репрезентацијата на БиХ за пријателскиот натпревар против Грција на 10 август во Сараево. На 14 август 2011 година во интервју за *Sportske novosti*, Крстановиќ дефинитивно потврдил дека нема да игра за БиХ, туку ќе чека повик за настап во хрватската репрезентација.

Титули
------

### Хрватска Динамо Загреб

* **Прва ХНЛ** (2) : 2011-12, 2012-13.
* **Куп на Хрватска** : 2012.
* **Суперкуп на Хрватска** : 2013.

### Хрватска Риека

* **Куп на Хрватска** : 2014.
* **Суперкуп на Хрватска** : 2014.

Наводи
------

1. ↑  Sportske novosti Архивирано на 18 јули 2013 г. Krstanović potpisao za Rijeku
2. ↑  Sarajevo-X.com Архивирано на 2 септември 2011 г. Sušić će u reprezentaciju zvati i Krstanovića iz Dinama
3. ↑  Sportske novosti Архивирано на 15 февруари 2015 г. Siguran sam da sad stiže bolje razdoblje, eksplodirat ću već protiv Malmöa!

Надворешни врски
----------------

* Иван Крстановиќ на soccerway
* Иван Крстановиќ на Transfermarkt
* Иван Крстановиќ на Goal.com Архивирано на 24 јули 2014 г.
* Иван Крстановиќ на espn
**Малтешкиот сокол** (англиски: *The Maltese Falcon*) - американски филм од 1941 година, во режија на Џон Хјустон. Главните улоги ги толкуваат: Хемфри Богарт, Гледис Џорџ, Мери Астор, Питер Лоре, Сидни Гринстрит, итн. Во 1942 година, филмот бил номиниран за наградата „Оскар" во три категории: најдобар филм, најдобро сценарио и најдобра машка споредна улога. Во 1989 година, тој бил вклучен во Националниот филмски регистер на САД.

Содржина
--------

Сем (Хемфри Богарт) е приватен детектив во Сан Франциско. Еден ден, во неговата канцеларија влегува непозната жена која се нарекува себеси Рут (Мери Астор), која тврди дека ѝ треба заштита и дека сака да ја пронајди и да ја заштити од некој човек по име Флојд Трзби. Сем го испраќа својот помошник и партнер Мајлс Архер (Џероме Кован) да ја следи девојката, но истата ноќ него го убива некој непознат. По некое време е убиен и Флојд за кој се мисли дека е убиецот, а полицијата смета дека Сем е вмешан во едно од тие убиства, бидејќи тој е во врска со сопругата на својот соработник (Гладис Џорџ). Сем е посетен од еден Џоел Каиро, кој е по потрага на средновековна фигура на сокол. Сем му кажува на својот клиент за Џоел и се дознава дека тие се знаеле од порано. Подоцна Сем го посетува шефот на Џоел во еден хотел и се среќава со млад човек Вилмер кој го имаше следено. Шефот на Џоел и Вилмер, Гутмен, му нуди 25,000$ и една четвртина на Сем за фигурата на црниот сокол, но Сем се онесвестува бидејќи му ставија нешто во пијалакот, a Гутмен си заминува заедно со своите соработници. Сем започнува сериозна истрага и открива дека тројца чудни луѓе, односно криминалци, се во некаква врска со девојката, Рут Рандерли, која подоцна се нарекува Бригид'О'Схаухнеси, тие се во потрага по црниот сокол. Со истрагата на Сем се случуваат и серија од настани Така, во кулминацијата, Сем се договара со овие тројца криминалци. Гутмен му дава 10,000$ на Сем, но Сем сака и некој да го предаде на полицијата, затоа го предлага Вилмер. Неговите соработници Џоел и Гутмен се согласуваат и Сем го онесвестува Вилмер, но Вилмер подоцна успева да избега во хаосот кога Гутмен ја анализира статуетката на соколот и дознава дека е лажна. Гутмен и Каиро решаваат да се вратаат во Истанбул, но Сем вика полиција за да бидаат фатени. Сем дознава и дека Бригид го убила неговиот партнер и дека го направила тоа за да биде обвинет Флојд. Сем решава да ја предаде Бригид на полицијата, и покрај неговите чувства кон неа.

Улоги
-----

* Хемфри Богарт како Сем Спејд
* Мери Астор како Рут Рандерли/Бригид'O'Схаухнеси
* Гладис Џорџ како Ива Архер
* Питер Лоре како Џоел Каиро
* Бартон МекЛејн како Поручник Данди
* Ли Патрик како Ефи Перине
* Сидни Гринстрит како Каспер Гутмен
* Вард Бонд како Детектив Том Полхаус
* Џероме Кован како Мајлс Архер
* Елиша Кук Џр. како Вилмер Кук
* Џејмс Бурки како хотелскиот детектив Лука
* Муреј Алпер како таксистот Френк Ричмен
* Џон Хамилтон како Окружниот Правобранител Брајан
* Валтер Худсон како Капетан Џејкоби

Наводи
------

1. 1 2  IBDm, The Maltese Falcon (1941) (пристапено на 27.9.2017)
2. ↑  IBDm, The Maltese Falcon (1941), Awards (пристапено на 27.9.2017)
**Лаура Пински** (родена на 30 август 1996 година во Диселдорф ) е германска пејачка.

Кариера
-------

Пински е родена во Диселдорф; на деветгодишна возраст и бил дијагностицирана рак на скелетот. Во тоа време, исто така, го откри нејзиниот интерес за пеење. Таа во моментов студира право.

Во 2012 година Пински се пласирала петта во талент шоуто *Das Supertalent* со 8,30% во финалето. Во 2016 година учествувала во германската национална финале за натпреварот за песна на Евровизија 2016  Таа пропуштила место од првото место по освојувањето на четвртото место во првиот круг и освои 11,11% од Јавниот глас.

Наводи
------

1. ↑  .
2. ↑  NDR. „Laura Pinski: Teilnehmerin deutscher Vorentscheid 2016". Посетено на 25 February 2016.
3. ↑  NDR. „Siegel-Schützling Laura Pinski im Interview". Посетено на 25 February 2016.
4. ↑  „'Das Supertalent' 2012: Alle Voting-Ergebnisse im Überblick". *rtl.de*. Посетено на 25 February 2016.
5. ↑  „ESC-Kandidat Laura Pinski: "Ich bin wer ich bin und verstelle mich nicht"". *www.t-online.de*. 24 February 2016. Посетено на 25 February 2016.
6. ↑  William Lee Adams. „Germany: Full results show Jamie-Lee Kriewitz won "Unser Lied für Stockholm" easily". *Eurovision 2016 Predictions, Polls, Odds, Rankings - wiwibloggs*. Посетено на 26 February 2016.

Надворешни врски
----------------

* Лаура Пински на Ризницата ?
**Лаурентиу Бранеску** — романски професионален фудбалер кој моментално настапува за ФК Јувентус во италијанската Серија А. Игра на позицијата голман.

Младинската кариера ја започнал во локалниот фудбалски тим на Рамнику Валча, за на 20 јануари 2011 година, на 17-годишна возраст да премине во екипата на Јувентус за сума од 400 илјади евра. Моментално е трет избор на голманското место, позади Џанлујџи Буфон и Марко Сторари. За клубот нема настап на натпревар од официјален карактер, туку само неколкупати се нашол на клупата за резерви.

Што се однесува до репрезентативните настапи, Бранеску ги поминал сите младински категории во романската фудбалска репрезентација, но сѐ уште нема забележано настап за сениорската екипа.

Наводи
------

1. ↑  Лаурентиу Бранеску[*мртва врска*] (бугарски)
2. ↑  Л. Бранеску направи трансфер во Јувентус Архивирано на 12 март 2016 г. (бугарски)

Надворешни врски
----------------

* Профил на Бранеску на Трансфермаркт
* Играчки профил на Goal.com Архивирано на 1 мај 2013 г.
* Статистика на страницата на Јувентус Архивирано на 7 март 2013 г.
**Лауреус** - меѓународна спортска награда што ја доделува Академијата Лауреус.

За наградата
------------

Наградата „Лауреус" се доделува од 2000 година. Таа е една од најпрестижните спортски награди и често ја споредуваат со наградата „Оскар". Добитниците на наградата ги бира жири-комисија составена од спортските легенди. Притоа, наградата се доделува во неколку категории: најдобар спортист, најдобра спортистка, најдобра екипа, „пробив на годината", враќање на годината, најдобар спортист со инвалидитет, награда за придонес кон спортот итн. Инаку, наградата се доделува на почетокот на секоја година, а се однесува на претходната година.

Добитници на наградата
----------------------

Наградата „Лауреус" за најдобар спортист на светот ја добиле:

* 2019. Новак Ѓоковиќ (тенис)
* 2018. Роџер Федерер (тенис)
* 2017. Усаин Болт (атлетика)
* 2016. Новак Ѓоковиќ (тенис)
* 2015. Новак Ѓоковиќ (тенис)
* 2014. Себастијан Фетел (формула 1)
* 2013. Усаин Болт (атлетика)
* 2012. Новак Ѓоковиќ (тенис)
* 2011. Рафел Надал (тенис)
* 2010. Усаин Болт (атлетика)
* 2009. Усаин Болт (атлетика)
* 2008. Роџер Федерер (тенис)
* 2007. Роџер Федерер (тенис)
* 2006. Роџер Федерер (тенис)
* 2005. Роџер Федерер (тенис)
* 2004. Михаел Шумахер (формула 1)
* 2003. Ленс Армстронг (велосипедизам)
* 2002. Михаел Шумахер (формула 1)
* 2001. Тајгер Вудс (голф)
* 2000. Тајгер Вудс (голф)

Наводи
------

1. ↑  Официјално мрежно место на Ѓоковиќ, „Noletu četvrti put „Laureus" nagrada za sportistu godine" (пристапено на 19.2.2019)
2. ↑  Официјално мрежно место на Ѓоковиќ, „Noletu četvrti put „Laureus" nagrada za sportistu godine" (пристапено на 19.2.2019)
**Лахер Зе** (германски: *Laacher See*) е кратерско езеро во планините Ајфел и е најголемото езеро во покраината Рајнска област-Пфалц, Германија. Езерото е со дијаметар од 2 км, се наоѓа на околу 24 км северозападно од Кобленц, 37 км јужно од Бон и 8 км западно од Андернах. Формиран е во калдера на вулканот Лахер по неговата последна ерупција, која датира од 11-тиот милениум п.н.е. Испуштањето гас, кое може да се види како мофети во југоисточниот дел на езерото, е знак за тековен вулканизам. Експлозијата има индекс 6 на скалата на вулкански експлозивни индекси (ВЕИ) и има волумен од 16 км³. За споредба, ерупцијата на Пинатубо во 1991 година била околу 10 км³ (ВЕИ 6), а ерупцијата на Сент Хеленс од 1980 година била само околу 0,5 км³ (ВЕИ 5). Површината на овалното езеро е приближно 3,31 км², максималната длабочина е 51 м.

Самото име на езерото *Laacher See* е тавтологија. Зборот *Laach* доаѓа од старогерманскиот *lacha*, поврзан со денешниот збор *Lache*, латинскиот *lacus* и англискиот *lake*, т.е. езеро. Германскиот збор *See* значи и езеро.

Во 19 век, језуитскиот ред изгради вила на брегот на езерото Лахер Зе. Оваа зграда стана вистинска замка за монасите - за околу 20 години во неа загинаа 17 луѓе, од кои многумина во сон. Долго време нивната смрт остана мистерија додека не беше откриено дека многуте мофети долж брегот испуштаат јаглерод диоксид.

Според експертите, супервулканот Лахер за време на својата последна ерупција исфрли стотици милиони тони пепел и камења на површина од неколку илјади квадратни километри. Периодично се забележуваат благи потреси, што во комбинација со мофетите укажува дека вулканот е активен.

Панорама на Лахер Зе

Наводи
------

1. ↑  Burkhard Scharf, Ulrich Menn, "Orographische, hydrologische Daten des Laacher Sees" (in германски), *Limnology of Eifel maar lakes* (Geesthacht: GKSS-Forschungszentrum): стр. 44 – 62  (германски) (англиски)
2. ↑  Вулканы/Мофеты – ядовитое дыхание спящих вулканов (руски)
3. ↑  Събужда се „супервулкан" в Германия, 03 януари 2012, Novini.bg (бугарски)

Надворешни врски
----------------

* Лахер Зе на Ризницата

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 248959131
* LCCN: sh2015001865
* GND: 4033912-9

 |

 |
**Лауреат** (латински: laureatus, „овенчан со лавор") — поим што се користи за означување на добитник на престижна јавна награда од областа на науката или уметноста, или победник на исто така на престижен уметнички натпревар. Името доаѓа од лаворовиот венец што победниците на престижните поетски натпревари во Стара Грција го добивале како симболична награда. Обичајот подоцна го презеле Римјаните, така што поимот лауреат како добитник на овие и слични награди се проширил низ Западна Европа во средниот век, а подоцна и низ целиот свет.

Наводи
------

1. ↑  „лауреат" — Дигитален речник на македонскиот јазик
2. ↑  „лауреат" — Официјален дигитален речник на македонскиот јазик

Поврзано
--------

* Лаворов венец
**Крсто Богојевски** (роден во Скопје, Република Македонија) е македонски сценограф.

Биографија
----------

Богојевски е дипломиран архитект на Архитектонскиот факултет во Скопје при Универзитетот „Свети Кирил и Методиј".

Тој работи како сценограф во Националната установа Центар за култура „Трајко Прокопиев" во Куманово.

Неговата сценографија е користена во претставите „Лето во кое те нема" како и во детската претстава „Малата сирена".

Награди и признанија
--------------------

Во 2022 година Богојевски ја добива наградата за најдобра сценографија за претставата „Малата сирена" на Театарскиот фестивал за деца „Малиот Принц" во Штип.

Наводи
------

1. ↑  „Три награди за Театар Куманово за претставата „Малата сирена" (ФОТО)". *Кумановски Муабети*. 13.10.2022. Проверете ги датумските вредности во: `|date=` (help)
**Левко Ванчов Стојаноски** ( 1920
 во Попоец, Кичевско — 1 октомври 1943

 во Буковиќ (планина), Кичевско) — македонски партизан, борец за слобода на Македонија и учесник во НОВ.

Спомен обележје на кое се наоѓа ѝ името на Левко Стојаноски.
Спомен обележје на НОБ во Попоец.

Животопис
---------

Потекнувал од селско сиромашно семејство кое се занимавало со земјоделие. Не можејќи да ја поднесе окупаторската власт, се определил за борба против фашистичкиот окупатор. Како младинец, преку воспитните групи од селото станал член на СКОЈ. Активно го помагал народно ослободителното движење во текот на 1942 година, а во летото 1943 година заминал партизан во Кичевско-мавровскиот партизански одред. Во септември 1943 година, од слободно Кичево, заедно со комесарот Мирко Милески, заминал да ја брани слободната територија на Буковиќ каде загинал во борбата со германците и балистите на 1 октомври 1943 година.

Поврзано
--------

* Стојан Стојаноски
* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 130.
**Мамри** (полски: *Mamry*) — второ по големина езеро во Полска (веднаш зад Шњардви). Се наоѓа во областа Мазурско Поезерје.

Површината на езерото изнесува 104 км2. Достигнува најголема длабочина од 44 метри, додека просечната е 11 м.

Мемри се состои од 6 меѓусебно поврзани езера (Северно Мамри, Кирсајти, Касајно, Даргин, Свјецајти и Добскје). Во езерото се наоѓаат 33 острови со вкупна површина од 213 ха. Од езерото Мамри истекува реката Вегорапа.

Надворешни врски
----------------

* Мамри на Ризницата ?

|  |  |
| --- | --- |
| Stub icon | *Оваа статија место во Полска е никулец. Можете да помогнете со тоа што ќе ја проширите.** п
* р
* у
 |
**Легендата на Зелда: Здив од дивината** е акциска-авантурна видео игра направена и издадена од Нинтендо за Нинтендо Свич и Ви Ју конзоли за видео игри. Играта е дел од серијата Легендата на Зелда,и ја следи приказната на амнезијакот Линк,што станува после 100 годишно спиење,после тоа го води чуден звук за да го победи Каламити Ганон пред тој да го уништи кралството на Хајрул.

Механиките на играта се неконвенционални како другите игри во серијата,играта се наоѓа во отворена средина, со многу добра графика и гласовно дејствување.

Објавена во 2013, играта инициално беше планирана за издавање на Ви Ју еклсклусив во 2015, но беше одложена двапати претходното и беше издадена на 3 март, 2017 година. Здив од дивината беше видео игра за Нинтендо Свичот, исто така беше и последната игра издадена за Ви Ју.
Здив од дивината доби универзални признанија од критичарите, кои ја сметаа за една од најдобрите видео игри од сите времиња. Критичарите ја пофалија играта бидејќи таа охрабрува експериментација и експлорација, многу луѓе ја нарекуваа обележје за игри што се револуираат околу експлорација на отворена средина, иако имаше малцинство на критисизам за техничката перформанса на играта кога се издаде, што беше подобрена преку надградби. До средината на 2017 година, Свич верзиите на играта беа продадени во речиси четири милиони примероци низ целиот свет, што го направи најдобро продадениот наслов на Свич системот.